KOMMISSIONEN FOR DE EUROPÆISKE FÆLLESSKABER 
Bruxelles, den 23.01.1998 
KOM(1998) 27 endelig udg. 
98/ 0019 (ACC) 
Forslag til 
RÅDETS FORORDNING (EF) 
om ændring af forordning (EF) nr. 3359/93 med hensyn til 
antidumpingforanstaltningerne vedrørende import af ferrosilicium med oprindelse 
i Brasilien 
(forelagt af Kommissionen) 

BEGRUNDELSE 
I september 1996 indledte Kommissionen efter høring af Det Rådgivende Udvalg en 
fornyet undersøgelse af gældende antidumpingforanstaltninger vedrørende importen af 
ferrosilicium, der fremstilles af en brasiliansk eksportør. Eksportøren havde anmodet om 
den fornyede undersøgelse, som kun omfatter spørgsmålet om dumping. 
I oktober 1996 blev endnu en brasiliansk eksportør inddraget i undersøgelsen efter en 
tilsvarende anmodning fra den pågældende eksportør. 
Det konstateredes på grundlag af den fornyede undersøgelse, at der for de pågældende to 
eksportører enten ikke finder dumping sted, eller dumpingmargenen er ubetydelig. 
Det foreslås derfor at ophæve gældende antidumpingforanstaltninger for de to 
brasilianske eksportører. 
Antidumpingforanstaltningerne bør ophæves gennem vedtagelse af medfølgende 
rådsforordning om ændring af den rådsforordning, hvorved gældende foranstaltninger 
indførtes, dvs. Rådets forordning (EF) nr. 3359/93 om ændring af 
antidumpingforanstaltningerne vedrørende importen af ferrosilicium med oprindelse i 
Rusland, Kasakhstan, Ukraine, Island, Norge, Sverige, Venezuela og Brasilien, som blev 
offentliggjort den 9. december 1993. 
RÅDETS FORORDNING (EF) NR 191 
af 
om ændring af forordning (EF) nr. 3359/93 med hensyn til 
antidumpingforanstaltningerne vedrørende import af ferrosilicium med oprindelse 
i Brasilien 
RÅDET FOR DEN EUROPÆISKE UNION HAR -
under henvisning til traktaten om oprettelse af Det Europæiske Fællesskab, 
under henvisning til Rådets forordning (EF) nr. 384/96 af 22. december 1995 om 
beskyttelse mod dumpingimport fra lande, der ikke er medlemmer af Det Europæiske 
Fællesskab1, ændret ved forordning (EF) nr. 2331/962, særlig artikel 11, stk. 3, 
under henvisning til forslag fra Kommissionen forelagt efter høring af Det Rådgivende 
Udvalg, og 
ud fra følgende betragtninger: 
1 EFT L 56 af 6.3.1996, s. 1. 
2 EFT L 317 af 6.12.1996, s. 1. 
A. PROCEDURE 
1. Tidligere undersøgelser 
(1) Antidumpingforanstaltninger vedrørende importen af ferrosilicium med 
oprindelse i Brasilien har været i kraft siden 1987, da der ved forordning (EØF) 
nr. 3 65 0/873 indførtes endelig antidumpingtold på importen af denne vare, med 
undtagelse af visse eksportører, for hvilke der enten ikke konstateredes dumping, 
eller Kommissionen godtog tilsagn4. 
(2) I maj 19905 og i maj 19926 indledte Kommissionen henholdsvis på eget initiativ 
og på anmodning af den pågældende erhvervsgren i Fællesskabet to fornyede 
undersøgelser af foranstaltningerne omfattende både spørgsmålet om dumping og 
skade. Som et resultat af den seneste af disse undersøgelser indførtes den endelige 
antidumpingtold, der er genstand for nærværende undersøgelse, i 1993 ved Rådets 
forordning (EF) nr. 3359/937. 
3 EFT L 343 af 5.12.1987, s. 1. 
4 EFT L 219 af 8.8.1987, s. 24. 
5 EFT C 109 af 3.5.1990, s. 5. 
6 EFT C 115 af 6.5.1992, s. 2. 
7 EFT L 302 af 9.12.1993, s. 1. Forordningen ændredes ved Rådets forordning (EF) nr. 2238/94 (EFT L 
240 af 15.9.1994, s. 28) og Rådets forordning (EF) nr. 1171/95 (EFT L 118 af 25.5.1995, s. 7). 
2. Nærværende undersøgelse 
(3) Den 4. juli 1996 indgav den brasilianske eksportør Companhia Brasileira 
Carbureto de Calcio en anmodning om en fornyet undersøgelse i henhold til 
artikel 11, stk. 3, i Rådets forordning (EF) nr. 384/96 (i det følgende benævnt 
"grundforordningen") af de antidumpingforanstaltninger, der var gældende for 
dette selskab, men begrænset til kun at omfatte dumpingaspekterne. Det 
pågældende selskab gjorde i anmodningen gældende, at det ikke længere var 
nødvendigt at lægge told på dets eksport til Fællesskabet for at udligne 
dumpingmargenen, da dets eksportpriser var væsentligt højere end de priser, der 
var fastlagt som led i den undersøgelse, der lå til grund for gældende 
foranstaltninger. 
Kommissionen fastslog efter høring af Det Rådgivende Udvalg, at der forelå 
tilstrækkelige beviser til at begrunde indledningen af en fornyet undersøgelse og 
offentliggjorde en meddelelse8 om indledning af en sådan undersøgelse. 
(4) Efter indledningen af den fornyede undersøgelse modtog Kommissionen den 7. 
oktober 1996 en anmodning fra en anden eksportør i Brasilien, Cia. de Ferro 
Ligas da Bahia-Ferbasa, om at blive omfattet af den fornyede undersøgelse. Det 
pågældende selskab gjorde gældende, at det ikke længere var nødvendigt at lægge 
told på dets eksport til Fællesskabet for at udligne dumpingmargenen, da dets 
eksportpriser i perioden mellem juni 1995 og juni 1996 var steget til et niveau, 
der var langt højere end den normale værdi. 
8 EFT C 85 af 28.9.1996, s. 15. 
På grundlag af den dokumentation, som selskabet fremlagde, besluttede 
Kommissionen efter høring af Det Rådgivende Udvalg at godtage anmodningen 
og inddrage selskabet i den fornyede undersøgelse. 
(5) Kommissionen underrettede officielt repræsentanterne for eksportlandet om 
indledningen af den fornyede undersøgelse og gav alle direkte berørte parter 
lejlighed til at tilkendegive deres synspunkter skriftligt og til at anmode om at 
blive hørt. 
(6) Kommissionen sendte spørgeskemaer til og modtog detaljerede besvarelser fra de 
pågældende to brasilianske eksportører. 
(7) Kommissionen indhentede og efterprøvede alle de oplysninger, som den anså for 
nødvendige for at træffe afgørelse om dumping, og den aflagde kontrolbesøg hos 
følgende to brasilianske eksportører: 
Cia. Brasileira Carbureto de Calcio, Santos Dumont (Minas Gerais) 
Cia. de Ferro Ligas da Bahia (Ferbasa), Pojuca (Bahia) 
(8) Dumpingundersøgelsen omfattede perioden fra den 1. september 1995 til den 31 
august 1996 ("undersøgelsesperioden"). 
B. DEN PÅGÆLDENDE VARE OG SAMME VARE 
1. Varebeskrivelse 
(9) Den pågældende vare er den samme som i den forordning, der er omfattet af den 
fornyede undersøgelse, dvs. ferrosilicium med indhold af silicium på mellem 20 
og 96 vægtprocent. Varen anvendes som afiltningsmiddel i stålproduktion og som 
legeringsbestanddel i højtemperaturstål og pladestål. 
2. Samme vare 
(10) Det konstateredes, at det ferrosilicium, der solgtes på det brasilianske marked, og 
det ferrosilicium, der eksporteredes fra Brasilien til Fællesskabet af de 
pågældende to selskaber, var identisk eller meget nær identisk i henseende til 
fysiske egenskaber og anvendelsesformål. De pågældende varer anses derfor i 
overensstemmelse med artikel 1, stk. 4, i grundforordningen for at være samme 
vare. 
C. NORMAL VÆRDI OG EKSPORTPRIS 
(11) Den normale værdi fastssattes i overensstemmelse med artikel 2, stk. 2, i 
grundforordningen på grundlag af salgspriserne for ferrosilicium på det 
brasilianske hjemmemarked, idet begge de brasilianske eksportørers salg på 
hjemmemarkedet oversteg 5% af deres respektive eksport til Fællesskabet. For 
den ene af eksportørerne benyttedes hele hjemmemarkedssalget som grundlag for 
beregningen af den normale værdi, eftersom alt salg ifølge det foreliggende var 
fortjenstgivende. For den anden eksportør benyttedes kun det fortjenstgivende 
salg ved fastsættelsen af den normale værdi, eftersom den del af 
hjemmemarkedsalget, der havde fundet sted til priser, som var lavere end 
enhedsomkostningerne, udgjorde mere end 20% af det samlede salg på 
hjemmemarkedet, jf. artikel 2, stk. 4, i grundforordningen. Denne anden 
eksportørs fortjenstgivende salg udgjorde mere end 10% af eksportørens samlede 
salg på hjemmemarkedet. 
(12) Eksportprisen fastsattes i overensstemmelse med artikel 2, stk. 8, i 
grundforordningen på grundlag af de priser, der faktisk var. betalt for det 
ferrosilicium, der solgtes til eksport til Fællesskabet til uafhængige købere i 
Fællesskabet. 
D. SAMMENLIGNING 
(13) Den vejede gennemsnitlige normale værdi sammenlignedes i overensstemmelse 
med artikel 2, stk. 11, i grundforordningen med den vejede gennemsnitlige 
eksportpris for alle eksporttransaktioner til Fællesskabet. Sammenligningen fandt 
sted på grundlag af priser ab fabrik i samme handelsled. For at sikre en retfærdig 
sammenligning blev der i overensstemmelse med artikel 2, stk. 10, i 
grundforordningen taget hensyn til forskelle i faktorer, som parterne påstod og 
påviste berørte priserne og disses sammenlignelighed, såsom transport- og 
håndteringsomkostninger, indirekte skatter og kreditomkostninger. 
E. DUMPINGMARGEN 
(14) Af ovennævnte sammenligning fremgik det, at der ikke fandt dumping sted for så 
vidt angår Cia. Brasileira Carbureto de Calcio, og for Cia. de Ferro Ligas da Bahia 
(Ferbasa) var dumpingmargen ubetydelig, idet den kun udgjorde 0,4%. 
F. OPHÆVELSE AF FORANSTALTNINGERNE 
(15) På baggrund af undersøgelsesresultaterne, ifølge hvilke det for de to brasilianske 
eksportører er konstateret, at der henholdsvis ikke finder dumping sted eller 
dumpingmargenen er ubetydelig, og da denne situation ikke anses for at være 
kortvarig, bør de foranstaltninger, der ved forordning (EF) nr. 3359/93 blev pålagt 
disse selskabers eksport, ophæves ved ændring af nævnte forordning. 
(16) Kommissionen underrettede de to brasilianske eksportører og Euro Alliages 
(forbindelsesudvalget for den europæiske ferrolegeringsindustri) om de 
kendsgerninger og betragtninger, på grundlag af hvilke det var hensigten at 
foreslå, at foranstaltningerne ophæves. Der blev ikke fremsat bemærkninger 
hertil-
UDSTEDT FØLGENDE FORORDNING: 
Artikel 1 
I artikel 1, stk. 2, i Rådets forordning (EF) nr. 3359/93 ændres satserne på 9,2% og 
22,8%, som er de toldsatser, der er gældende for de brasilianske selskaber, Cia Brasileira 
Carbureto de Calcio, Rio de Janeiro henholdsvis Cia de Ferro Ligas da Bahia (Ferbasa), 
Pojuca, Bahia, til "0,0%" (TARIC-tillægskode: Cia. Brasileira Carbureto de Calcio: 
8729; Cia de Ferro Ligas da Bahia, Ferbasa: 8730). 
Artikel 2 
Denne forordning træder i kraft dagen efter offentliggørelsen i De Europæiske 
Fællesskabers Tidende. 
Denne forordning er bindende i alle enkeltheder og gælder umiddelbart i hver 
medlemsstat. 
Udfærdiget i Bruxelles, den 1997. 
10 

ISSN 0254-1459 
KOM(98) 27 endelig udg. 
DOKUMENTER 
DA 02 11 
Katalognummer : CB-CO-98-029-DA-C 
ISBN 92-78-30278-3 
Kontoret for De Europæiske Fællesskabers Officielle Publikationer 
L-2985 Luxembourg 
//